**801029300236**

**КАРАБАЛАЕВ Халел Ертуганович,**

**№35 "Қараөзек" жалпы білім беретін мектебінің директоры.**

**Түркістан облысы, Жетісай ауданы**

**Халықтық педагогика – тәрбие бастауы**

Өмір ағымы талап етіп отырған жаңа қоғамға лайықты саналы, білімді, үйлесімді жетілген жеке тұлғаны дайындауға бүгінгі мектеп алдындағы негізгі міндет. Осыған байланысты, мектептің оқу-тәрбие жұмыстарын жан-жақты толықтырып, халықтың тәлім-тәрбиесінің озық үлгілерімен сабақтастыру, бойында еліне, жеріне деген сүйіспеншілік сезімі дамыған, рухан қаруланған азамат тәрбиелеу бүгінгі күн талабының өзекті мәселелерінің бірі болып отыр.

Осы орайда, «№35 «Қараөзек» жалпы білім беретін мектеп» коммуналдық мемлекеттік мекемесінің сабақтарда да, сыныптан тыс іс-шараларда да балалардың жас ерекшеліктеріне сай халықтың педагогика құндылықтарын бойларына дарыту жұмысы қолға алынған.

Пән мұғалімдері сабақтарында ұлттық мәдени мұраларды дәріптеп, қазақтың салт-дәстүрлерін бала санасына сіңіреді.

Мектепте сыныптан тыс іс-шаралар, дөңгелек үстелдер апта сайын өткізіледі. Мәселен,Жетісай ауданының білім бөлімінің жоспарына сәйкес жүргізілетін «Қыздарға 100 кеңес» жобасы аясындағы шаралар, «Біртұтас тәрбие» бағдарламасы негізінде құралған «Ата-аналарды педагогикалық қолдау орталығының» мүшелерімен дөңгелек үстелдер, жиналыстар. Мектептегі «Инабат» қыздар ұйымының, «Қыран» ұлдар ұйымының жұмыстарында білім алушылардың бойына ұлттық тәрбие, адамгершілік қасиет, патриоттық сезім қалыптастыру – біздің ұжым ұстаздарының негізгі парызына айналғандай.

Халықтық педагогика тәрбиесі шәкірттердің рухани құндылығын арттырады. Ал, рухани құндылық өзінің шыққан тегінің бірлігі мен ортақтылығы, туған жеріне, тіліне, өскен ортасына, мінез құлқына, психологиялық және этнографиялық ерекшелектеріне тән ерекше тарихи ұлттық дәстүрмен тығыз байланысты.

Ұлттық сезімдерді патриотизм арасына, Отанға, ұлтқа деген сүйіспеншілік рухына дұрыс бағыттау үшін бұл ерекшеліктерді жақсы білу және оларды міндетті түрде бала санасына сіңіре білу қажет.

Халықтық педагогикалық рухани тәрбие моральдік ұстаным, Отанын, халқын, елін сыйлауға шәкірттерді тәрбиелеу біздің мектеп мұғалімдерінің басты мақсаты.

2022-2023 оқу жылында мектепті 2 түлек «Алтын белгімен», 4 оқушы «Үздік аттестатпен» бітіргені де осы еңбектің жемісі.

«Ұрпағы білімді халықтың болашағы бұлыңғыр болмайды» дегендей, жас ұрпаққа өнегелі тәрбие мен сапалы білім беруде мектеп ұстаздары талмай еңбек етіп, айтарлықтай жетістіктерге жетіп келеді.

Атап айтсам,Елмуратова Ұ, Жаңабаева Ы, Аманжолова А, Калибекова Б, Таскараева С, Өтебек Н, сынды мұғалімдердің оқушылары аудандық, облыстық сайыстардан жүлделі орындар иеленді.

Адам баласын ұлы мақсаттарға жеткізетін ұлы күш – білім. Оны жас ұрпақтың бойына сіңіретін ұлағатты ұстаз. Шәкіртін білімге қызықтырып, өз әлеміне баурап алу үшін ұзтазға дариядай терең білім, қажырлы еңбек және төзімділік қажет.

Ендеше, бойына ұлттық құндылықтарды сіңірген, ибалы, тәрбиелі тұлға тәрбиелеуге келешекте де «№35 «Қараөзек» жалпы білім беретін мектептің» ұстаздары өз үлестерін қоса бермек.